section_heading: Infrazvučne frekvencije
paragraph_text: Infrazvučne frekvencije mjere se od 0,1 do 20 Hz. Treba napomenuti da u govoru gotovo uopće nema frekvencija u tom području (osim ponekog zračnog udara kod izgovora bilabijalnih okluziva), pa su te frekvencije nebitne kad je posrijedi govor (ispod 100&nbsp;Hz nema govornih frekvencija). Osim toga, čak i niske zvučne frekvencije od 20 do 100&nbsp;Hz su beskorisne u govornoj komunikaciji, jer zbog pojave svojevrsnog "prikrivanja" više smetaju nego što koriste komunikaciji. Te su niske frekvencije osobito nepovoljne za osobe oštećena sluha zato što one ne mogu slušnim putem doživjeti frekvencije, a da im iste pritom ne izazovu bolni i štetni podražaj uha, te zato što dugotrajna izloženost infrazvučnim frekvencijama može dovesti do ozbiljnih i opasnih zdravstvenih poteškoća.